Լևոն Ալավերդյան

Լևոն Ալեքսանի Ալավերդյան (Մելիք-Ալավերդյան), (), հայ դերասան, Վրացական ԽՍՀ ժողովրդական արտիստ (1951)։

 Կենսագրություն 
1890 թվականին ընտանիքով տեղափոխվել է Թիֆլիս, սովորել տեղի Ներսիսյան դպրոցում։ Մասնակցել է Պողոս Արաքսյանի Ամո Խարազյանի և Մուրակոյի թատրոններում գործող հայկական խմբերի ներկայացումներին։ 1907 թվականին մտել է Արտիստական ընկերության խմբի մեջ։ Բեմական առաջին ուսուցիչներն են եղել Հովհաննես Աբելյանը և Սիրանույշը։ 1908 թվականին Աբելյան-Արմենյան խմբի հետ մեկնել է Պոլիս, Զմյուռնիա, իսկ 1910-1911 թվականներին՝ Պարսկաստան։ Այնուհետև աշխատել է Բաքվի մշակութային ընկերության դրամատիկական խմբում, ամռանը մեկնել է Երևան, Ալեքսանդրապոլ, Բայազետ, Վան, 1913-1916 թվականներին խաղացել է Թիֆլիսի դրամատիկական խմբում, 1919-1924 թվականներին՝ Պարսկաստանում։ Ապա աշխատել է Բաքվի հայկական դրամատիկական թատրոնում, 1933 թվականից՝ նորից Թիֆլիսում։

Իր բեմական գործունեության ընթացքում կերտել է բազմաթիվ դերեր, ինչպես՝ Կակուլի, Զիմզիմով (Գաբրիել Սունդուկյանի «Պեպո»), Բրիլիանդով (Գաբրիել Սունդուկյանի «Էլի մեկ զոհ»), Օգսեն (Հակոբ Պարոնյանի «Պաղտասար Աղբար»), Թովմաս (Հակոբ Պարոնյանի «Ատամնաբույժն արևելյան»), Պոլոնիուս (Ուիլյամ Շեքսպիրի «Համլետ»), Բրաբանցիո, Յագո (Ուիլյամ Շեքսպիրի «Օթելլո») և այլն։

1935 թվականին նշվել է նրա բեմական գործունեության 25-ամյակը։

 Դերեր 
+ԴերՆերկայացումՀեղինակԲրիլիանտով«Էլի մեկ զոհ» Գաբրիել ՍունդուկյանԲարխուդար «Նամուս» Ալեքսանդր ՇիրվանզադեԷլիզբարյան «Պատվի համար» Ալեքսանդր ՇիրվանզադեՍաղաթել «Պատվի համար»Ալեքսանդր ՇիրվանզադեԿակուլի «Պեպո» Գաբրիել ՍունդուկյանԶիմզիմով «Պեպո» Գաբրիել Սունդուկյան Օգսեն «Պաղրասար ախպար» Հակոբ ՊարոնյանԹովմաս «Ատամնաբույժն արևելյան Հակոբ ՊարոնյանՊոլոնիուս «Համլետ» ՇեքսպիրԲրաբանցի «Օթելլո» ՇեքսպիրՅագո «Օթելլո» Շեքսպիր

 Ծանոթագրություններ 

 Գրականություն 
 Театральная энциклопедия. Том 1/Глав. ред. С. С. Мокульский - М.: Советская энциклопедия, 1961.- 1214 стб. с илл., 12 л. илл.

Կատեգորիա:Հայ դերասաններ